Data was extracted from:https://www.infomed.co.il/drugs/dichlorobenzyl-alcohol-amylmetacresol-strepsils/

המומחים של
Info
med
מסבירים:
מידע כללי:
התרופה מיועדת להקלה בכאבי גרון, ובאי הנוחות, באופן מקומי, על ידי המסת הלכסנית בפה. הטיפול מיועד לזמן קצר, כ-3 ימים
.
מציצת הלכסנית מאפשרת לחומרים הפעילים לפעול באזור הכואב וכן לסכך ולהרגיע אותו.
קיימים מספר תכשירים, חלקם מכילים סוכר, חלקם ללא סוכר, חלק בתוספת חומצה אסקורבית, שהיא מקור לויטמין סי, חלק בתוספת משכך כאב.
יעיל לטיפול ב:
תכשיר אנטיספטי להקלת
כאב גרון
אצל ילדים ומבוגרים.
הנחיות חשובות:
התרופה מיועדת לילדים ומבוגרים מעל גיל 6 שנים.
מתי אסור להשתמש בתרופה:
במקרה רגישות לחומרים הפעילים או למרכיבי התרופה האחרים.
דגשים למשתמש
• הלכסנית מיועדת למציצה. המסה איטית בפה. אין לשבור או ללעוס.
• חלק הלכסניות מכילות סוכר ואינן מומלצות לחולי סוכרת. (קיימת תרופה ללא סוכר).
• התכשירים מכילים רמות נמוכות מאוד של גלוטן- נחשבים "ללא גלוטן".
• התכשירים מכילים מרכיבי ריח שונים העלולים לגרום לתגובות
אלרגיות
.
• ילדים צעירים- קיימת סכנת חנק מהלכסניות.
צילום: shutterstock
מידע על התרופה
אופן נטילת התרופה
לכסניות למציצה. אין ללעוס או לשבור.
תדירות וזמן נטילה
לכסניה אחת כל 2-3 שעות.
מקסימום של 12 לכסניות ביממה.
מנה שנשכחה
ניתן לקחת כשנזכרים. אין לקחת מנה כפולה.
הפסקת התרופה
אינה מהווה בעיה.
מינון עודף
ייתכן
כאב בטן
.
במקרה בליעה יש להגיע לרופא בצירוף האריזה.
אחסון
מתחת ל- 25 מעלות צלזיוס.
אזהרות
תזונה
לא נמצאה השפעה.
אלכוהול
לא נמצאה השפעה.
נהיגה
לא נמצאה השפעה.
הריון
יש להתייעץ עם הרופא טרם השימוש.
הנקה
יש להיוועץ ברופא לפני השימוש.
תינוקות וילדים
התרופה אינה מיועדת לילדים ותינוקות מתחת לגיל 6 שנים.
קשישים
ללא שינוי בטיפול.
דווח לרופא במקרה של
כאב גרון חמור, ממושך, או המלווה בחום, כאב ראש, או בחילה והקאה.
אי סבילות לסוכרים מסויימים
אסתמה
בעיות אחרות בגרון
סיכון ממנת יתר
נמוך
סיכון מפיתוח תלות
נמוך
תופעות לוואי
גירוי, פריחה, או דלקת מקומיים - נדיר.
במקרה של תופעות לוואי הבאות יש להפסיק נטילת התרופה:
רגישות, תופעות כמו גרד, צריבה, אי נוחות בפה, קשיי נשימה, נפיחות של הפנים, צוואר, לשון או הגרון, פריחה, נפיחות מתחת לעור, בחילות- תגובות אלרגיות חריפות. כל תופעה או שינוי בהרגשה הכללית
.
פרטי תגובה עם תרופות אחרות
יש לעדכן רופא/רוקח באשר לשימוש בתרופות אחרות, כולל תרופות ללא מרשם.
השפעת שימוש ממושך
אינה מיועדת לטיפול ארוך.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא